Document ID: 31984R0206

KOMISSION ASETUS (ETY) N:o 206/84,
annettu 26 päivänä tammikuuta 1984,
asetusten (ETY) N:o 685/69 ja (ETY) N:o 625/78 muuttamisesta interventioelinten ostaman voin ja rasvattoman maitojauheen maksuaikojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 6 artiklan 7 kohdan ja 7 artiklan 5 kohdan,
sekä katsoo, että
komission asetuksen (ETY) N:o 685/69() 5 artiklan 5 kohdassa, sellaisena kuin se on viimeksi muutettuna asetuksella (ETY) N:o 1265/83(), määritellään voin osalta ja komission asetuksen (ETY) N:o 625/78() 2 artiklan 2 kohdassa, sellaisena kuin se on viimeksi muutettuna asetuksella (ETY) N:o 2549/83(), määritellään rasvattoman maitojauheen osalta interventioelimen ostamien tuotteiden maksuajasta; nämä säännökset tekevät tietyissä tapauksissa intervention käyttämisen liian houkuttelevaksi; markkinoiden moitteettoman hallinnon vuoksi tätä aikaa olisi lykättävä,
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 685/69 5 artiklan 5 kohta seuraavasti:
"5. Interventioelimen ostaman voin maksu suoritetaan aikana, joka alkaa sadantenakahdentenakymmenentenä päivänä interventioelimen suorittamasta voin haltuunotosta ja päättyy sadantenaneljäntenäkymmenentenä päivänä tästä päivästä."
2 artikla
Korvataan asetuksen (ETY) N:o 625/78 2 artiklan 2 kohta seuraavasti:
"2. Interventioelimen ostaman rasvattoman maitojauheen maksu suoritetaan aikana, joka alkaa sadantenakahdentenakymmenentenä päivänä interventioelimen suorittamasta rasvattoman maitojauheen haltuunotosta ja päättyy sadantenaneljäntenäkymmenentenä päivänä tästä päivästä."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan interventiolle tarjottuihin tuotteisiin päivästä, jona se tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 1984.

Labels: 3
4
17